الحياة لونها بمبى

الحياه بئا لونها بمبى اغنيه مصريه الفها صلاح جاهين و لحنها كمال الطويل و غنتها سعاد حسنى فى فيلم اميره حبى انا سنة 1975

 كلمات 

بمبى بمبى بمبى بمبى

الحياه بئا لونها بمبى

و انا جمبك و انتا جمبى

و انا جمبك يا حبيبى

يا حبيبى و انتا جنبى

الحياه بئا لونها بمبى بمبى بمبى

.....

شفت شفت شفت

سحر الحب عامل فيا إيه

رعشه حلوه حلوه حلوه

زى ما تكون سيمفونيه

حتا قلبى اتجن و بيرقص باليه

بئا ده اسمه كلام ياهوه

بشويش عليا

الهنا مزغلل عينيا

مش باشوف غير بمبى بمبى

الهنا مزغلل عينيا

مش باشوف غير بمبى بمبى

بمبى بمبى بمبى بمبى

.....

كنت باهرب قال و اقول لك

قال و اقول لك آه و لأ

خدتنى بالقوه وريتنى يا روحى السعاده

أشكرك يا حبيبى عندك ألف حق

ده الهوا و العشق مالناش فيه إراده

كل مادا ندوب زياده

لما نبئا ملايكه بمبى

كل مادا ندوب زياده

لما نبئا ملايكه بمبى

بمبى بمبى بمبى بمبى

الحياه بئا لونها بمبى و انا جمبك يا حبيبى

ياحبيبى و انتا جنبى

الحياه بئا لونها بمبى

بمبى بمبى بمبى

بيت صغنن فوق جزيره لوحدنا

و العنب طالع و ريحة البحر هله

حلم وللا حقيقه الايام عندنا

المهم نكون سوا و كله علالله

بوسه و نغمض و يللا

نلئا حتا الضلمه بمبى

الحياه بئا لونها بمبى

بمبى بمبى بمبى

الحياه بئا لونها بمبى

و انا جمبك و انتا جمبى

و انا جمبك يا حبيبى يا حبيبى و انتا جمبى

الحياه بئا لونها بمبى بمبى بمبى

 صور 

thumb

thumb

 لينكات برانيه 

 يوتيوب الحياه بئا لونها بمبى
https://m.youtube.com/watch?v=bsigTCtnroI

 مصادر 

تصنيف:سعاد حسنى
تصنيف:اغانى سعاد حسنى
تصنيف:اغانى باللغه المصريه
تصنيف:اغانى مصريه
تصنيف:اغانى افلام مصريه
تصنيف:كلمات اغانى